Elevii claselor a XII-a vor susține, marți, 5 martie, a doua probă a simulării de bacalaureat, cea de la matematică, pentru elevii de la profilul real, și la istorie, pentru cei de la profilul uman.
Elevii claselor a XII-a trebuie să se prezinte în centrele de examinare între orele 8.00 și 08.30, iar testarea va începe la ora 09.00. Elevii vor avea la dispoziție trei ore pentru rezolvarea subiectului. Strucutra examenului a fost aceeași ca și anul trecut, cu trei subiecte, fiecare a câte 30 de puncte, conform știrileprotv.
Elevii au primit subiectele adaptate în funcție de profil: mate-info, tehnologic, științe ale naturii și pedagogic. Cei de la profilul uman au primit subiecte la istorie.
Notele de la simularea de bacalaureat 2024 nu vor fi trecute în catalog, decât dacă elevul chiar o va dori și va trebuie să depună o cerere în acest sens. Rezultatele vor fi discutate fie individual, cu fiecare elev, fie la ședințele cu părinții.
Subiectele și baremele de la matematică și istorie se vor publică după ora 15.00.
Lucrările se vor corecta digital, la fel ca și cele de la evaluarea națională, de către doi profesori, iar dacă diferențele între note vor fi mult prea mari, ele vor mai fi corectate încă o dată de alți doi profesori. Nota va fi reprezentată de media aritmetică a celor două note ale profesorilor evaluatori și va fi înregistrată în aplicație.
Miercuri, 6 martie, simularea de BAC 2024 va continua cu proba de specializare a profilului și elevii vor putea alege din cele 11 discipline.
Rezultatele simulării de bacalaureat 2023 se vor afișa pe 15 martie și notele se vor comunica prin intermediul unor coduri care înlocuiesc numele candidaților.